<classify> Na Grace Semfuko -Dar es Salaam BARAZA la Biashara la China-Afrika, limesema kutokana na mazingiramazuri ya uwekezaji yaliyopo nchini, ipo haja kwa wawekezaji wengi wa Chinakuwekeza kwenye viwanda ili kuongeza tija kiuchumi baina ya nchi hizo mbili. Mwenyekiti wa Baraza hilo, Xian Ding, alisema kutokana na kuwepo kwamazingira hayo, wamehamasisha wawekezaji wengi wenye mitaji mikubwa nawameshaanza kuonyesha nia. Ding aliyasema hayo Dar es Salaam jana wakati wa ziara ya wanafunzi waChuo cha Kilimo na Maliasili CANRI walipotembelea katika kiwanda chauzalishaji wa chakula cha Mifugo chaHuatan kinachomilikiwa na Wawekezaji Raia wa China kilichopo Chanika nje kidogoya Jiji la Dar es Salaam. Wafanyabiashara wengi wanapenda kuwekeza, wanajiuliza tukawekezewapi, sisi tunawaambia waje Tanzania kwani kuna mazingira mazuri, kuna amani,kuna sera nzuri na pia kubwa zaidi sisi ni marafiki tangu enzi za Mwalimu JuliusNyerere na Mao Tsetung alisema Ding. Makamu Mwenyekiti wa baraza hilo Xu Zhixian alisema licha yakuhamasisha wawekezaji toka China kuja kuwekeza nchini, pia wanahamisha wachinawaliopo Tanzania kubuni miradi ya kuwekeza. Kwa upande wake Mkurugenzi wa Kiwanda cha Huatan, Cheng Meng Yan, aliwatakawafugaji kufuata kanuni za kisasa za ufugaji ikiwa ni pamoja na kuwa nauangalizi wa karibu wa mifugo. Kwa mujibu wa Kituo cha uwekezaji Tanzania TIC, China inaongoza kwakuweka mitaji mikubwa nchini kwa zaidi ya dola bilioni 5.8 duniani katikauwekezaji kuanzia mwaka 1990 mpaka 2017. Ripoti zinaonyesha kuwa China ina miradi 723 ikitoa ajira 87,126 kwathamani ya dola milioni 5 962.74, ikifuatiwa na Uingereza yenye miradi 936iliyozaa ajira 274,401 kwa thamani ya dola milioni 5,540.07 na Marekani ikiwana miradi 244 iliyozalisha ajira 51,880 kwa thamani ya dola Milioni 4,721.15. Katika Ukanda wa Afrika Mashariki nchi inayoongoza kwa mitaji ni Kenyaikishika nafasi ya saba kwa kuwa na mitaji kwa kuwa na miradi 508 iliyozalishaajira 50,713 yenye thamani ya dola Milioni 1,676.22.  <topic>: KITAIFA 